***Mareas vivas*** foi unha serie da Televisión de Galicia, creada por Antón Reixa e producida por Voz Audiovisual e Zopilote, emitida entre 1999 e 2003. Foi o maior éxito da TVG e os personaxes das primeiras tempadas fixéronse moi populares entre a poboación galega. A teleserie fixo historia por empregar unha lingua popular, dialectalmente propia do galego da Costa da Morte. Gravouse principalmente en Laxe, que na serie adoptou o nome ficticio de Portozás.

Para moitos dos seus actores, Mareas vivas foi un trampolín cara á fama en Galicia. Nalgúns casos propiciou o salto ó panorama estatal, como o de Luís Tosar.

Argumento e tramas
------------------

Mareas vivas reflicte a realidade dunha vila mariñeira galega situada na Costa da Morte.

O protagonismo recaía, nas primeiras tempadas, principalmente nos personaxes de Andrés (Luís Tosar) e María (Isabel Blanco). Con todo, tratábase dunha serie coral, cun elenco amplo, que puido sobrevivir bastante tempo nas pantallas dende a marcha dos dous citados personaxes.

Aínda que moitas das amenas historias que conta a serie son dun claro e marcado carácter costumista e enxebre (temas de naufraxios mariñeiros, disputas polas propiedades das terras, lendas relixiosas ou históricas, enfrontamentos cos da vila do lado...), algunhas das tramas máis importantes e intrigantes foron sobre temas moito menos alegres.

Algunhas das máis importantes foron:

* Suso Maroto e a organización
* Belinda e a mafia
* A morte de dous amigos
* A estafa de Viriato e Odilo

Lugares de gravación
--------------------

Porto de Corme.
Malia que a maioría das escenas rodáronse en Laxe (Portozás na serie), outras localidades galegas tamén foron protagonistas, como a rodaxe do rescate de Iria no porto da Coruña ou escenas en Corme (Cormelle na serie). A veciñanza de Cabana tamén puido ser testemuña da gravación.

A serie tamén trasladou a rodaxe, de forma excepcional, a Santa Cruz de Tenerife (Tenerife) para rodar os capítulos nos que Currás marchara traballar para Canarias.

Intérpretes e personaxes
------------------------

Estes son todos e cada un dos protagonistas principais da serie ó longo dos seus 5 anos de vida:

* **Luís Tosar: Andrés Domínguez** (1998-2000)

Canso da súa vida na Coruña, decide aproveitar a oportunidade que se lle presenta ó ser elixido para ocupar unha praza como xuíz nunha pequena vila mariñeira chamada Portozás, o que supón a ruptura coa súa moza, Mónica. Acaba casando con María, pero todo comeza a complicarse cando marchan para Bruxelas. Acaban divorciándose.
* **Isabel Blanco: María Ares** (1998-2002)

Despois de o seu marido desaparecer no mar dous anos antes, María tívose que facer cargo soa da súa filla Iria. Viven nunha casiña nos arredores da vila. Chega a casar con Andrés e mesmo marcha xunto a el cando este marcha traballar para Bruxelas. Acaba volvendo e divorciándose del. Casa tempo despois con Viriato. Ao principio da serie era caixeira do supermercado Único. Máis tarde converteuse en traballadora do Concello.
* **Luis Zahera: Celso Álvarez Puga "Petróleo"** (1998-2002)

Tempo atrás traballara nas plataformas, por iso é coñecido como Petróleo. Agora é o dono do bar da confraría de pescadores. É moi amigo de contar as historias da súa época de mariñeiro, pero os seus amigos nunca lle cren unha palabra. Ten un barco de pesca, *O Cazador*, no que traballa con Mangüi. É o novo alcalde de Portozás despois de marchar Celia da vila. Logo de ter unha historia con Berta, coñeceu a Belinda, a súa parella definitiva.
* **Camila Bossa: Belinda Romero** (1999-2002)

Chegou a Portozás fuxindo dunha mafia que a obrigaba a traballar nunha barra americana. Despois de solucionar a situación acaba casando con Petróleo, con que ten unha filla, Carmiña. É da República Dominicana.
* **Sonia Castelo: Berta Díaz** (1998-2000)

É a médica de Portozás e a mellor amiga de María ao comezo da serie. Ela é de Vigo e espera que lle dean alí a praza fixa que tanto ansía. Ó final queda en Portozás, pero cando Xurxo marcha, ela marcha con el.
* **Mela Casal: Celia Rei** (1998-2001)

É a alcaldesa de Portozás. Son típicos os enfrontamentos entre ela e Couto, pois a alcaldesa non quere que o empresario se faga co control da vila. Porén, parece que a súa inimizade tamén vén do pasado, cando mantiveron unha relación. Ten unha sobriña chamada Ana. Cando marcha de Portozás é substituída no seu cargo por Petróleo.
* **Tuto Vázquez: Ramón Couto** (1998-2002)

É o cacique da vila. É armador e construtor e case sempre consegue o que quere. Os seus maiores propósitos son intentar facerse co varadoiro de Puntazás e amolar a Celia. Porén, no fondo seguen namorados e acaban xuntos. É viúvo e ten dous fillos: Ladislao e Paula.
* **Carlos Blanco: Ladislao Couto** (1998-2001)

É o fillo de Ramón Couto. Estudou Dereito en Santiago de Compostela e agora exerce como avogado das silveiras en Portozás. É hipocondriaco e fanático dos ovnis e dos misterios do máis alá. Amigo inseparable de Currás, falece accidentalmente electrocutado na bañeira da súa casa.
* **María Louro: Paula Couto** (1998-2002)

É a filla pequena de Ramón Couto e a irmá de Ladislao. Sempre lle leva a contra ó seu pai por como este fai negocios, estafando e aproveitándose da xente. Traballa na radio local e, posteriormente, na televisión da vila. Sae un tempo con Ismael, o irmán de Taracido, co que incluso marcha a África unha tempada. Finalmente acaba saíndo con Mangüi, o seu mellor amigo.
* **Miguel de Lira: Evaristo Currás Canosa/ Víctor Currás** (1998-2001)

É un percebeiro furtivo da zona. Sempre di que os seus percebes "son coma puños". Lévase mal con Taracido, pois este sempre o anda a amolar, e moitas veces denúncianse un ó outro. Ó que máis medo lle ten no mundo son ós esquimós. Namorado de Pitusa, acaba morrendo afogado ó salvarlle a vida a Taracido. Ten un curmán chamado Víctor, cuspidiño a el.
* **Xaquín Caamaño "O Platero": Arturo Vidal "Mangüi"** (1998-2002)

É o mellor amigo de Petróleo. Traballa como mariñeiro ata que monta o seu taller de motos. No pasado tivo problemas coa droga, pero logrou rehabilitarse e agora traballa con Petróleo n' *o Cazador*. Tivo unha relación con Aurea, profesora no instituto da vila, e despois saíu con Paula.
* **Isabel Naveira: Ana Mouzo Rei** (1999-2001)

É sobriña de Celia e ten unha irmá máis vella, Nuria, unha avogada de moita reputación. Ao comezo traballa na radio con Paula e Chano e despois faise socia da tenda de Celia e traballa nela. Saíu con Chano un tempo e tivo amoríos con Mangüi e Xurxo. É unha persoa un pouco atolada e moitas veces acaba por se meter en leas, ela e aos seus amigos.
* **Nacho Castaño: Chano Morais Vidal** (1999-2000)

É curmán de Mangüi. Traballa na radio con Paula e Ana. Consegue un traballo nun xornal de Santiago de Compostela e acaba marchando para alá.
* **Xosé Manuel Olveira "Pico": Don Amancio** (1998-1999)

É o párroco da vila, un cura moderno e sempre disposto a axudar. O seu mellor amigo é Florencio. Logo de ter un accidente de coche con Petróleo e quedar nunha cadeira de rodas, decide cambiar de aires e marchar a Vigo para facerse cargo dunha parroquia da zona.
* **Paco Campos: Florencio Quintela** (1998-1999)

É o primeiro mestre de Iria e Fito, un home de mediana idade moi intelixente e culto. Mantén con Amancio unha constante rivalidade, no xadrez ou na pesca de troitas, aínda que no fondo son moi bos amigos. É substituído por Xurxo cando é ascendido a director da escola Neira Castro.
* **Monti Castiñeiras: Xurxo Vázquez** (1999-2000)

É o novo mestre dos rapaces. Ó primeiro non aturaba a idea de ser substituto nunha vila coma Portozás, pero co tempo acaba sendo un máis entre a xente. Ó final acaba marchando a Mozambique, acompañado por Berta, para rematar a súa tese de doutoramento.
* **Santiago Romay: Fito** (1998-2002)

É o mellor amigo de Iria, mal estudante e moi popular entre os compañeiros. Sae con Laura e na última etapa da serie apenas aparece por estar na Coruña na universidade.
* **Patricia Fernández Aufiero: Iria Maroto Ares** (1998-2002)

É a filla de María e Suso. O seu mellor amigo é Fito.
* **Tamara Canosa: Laura Castro** (2000-2002)

É a moza de Fito e amiga de Iria. Ó rematar o instituto, tras non acadar a nota para estudar a carreira que quería, malia ser boa estudante, acaba traballando de camareira no Petróleo.
* **Martiño Rivas: Dani** (1999)

É adoptado por Andrés logo da repentina morte do seu pai. É un pouco maior que Fito e Iria, aínda que fai boas migas con eles durante o pouco tempo que está na serie.
* **Uxía Blanco: Helena Souto** (1999-2000)

Elena chega de Barcelona logo da morte do seu pai para facerse cargo do varadoiro que lle deixara en herdanza. Ten moitos problemas cos bancos e intenta por tódolos medios que a situación económica do varadoiro de Puntazás mellore. Finalmente decide, con certa tristura, desfacerse del e volver a Barcelona. Foi moza do segundo xuíz de Portozás, Carlos.
* **Evaristo Calvo: Carlos Porto** (1999-2002)

É o substituto de Andrés cando este marcha para Bruxelas. É un xuíz novato e con pouca man dura. Tras problemas no traballo, acaba collendo a baixa por depresión. Marcha vivir para os cantís nunha autocaravana que acaba compartindo coa súa moza Rosa. Antes saíra con Helena, e ao chegar a Portozás tiña outra moza, Cristina. O seu mellor amigo é Anselmo.
* **Eva Fernández: Rosa** (2000-2002)

É unha mariñeira con moita experiencia. Acaba vivindo nos cantís con Carlos e elixida como patroa maior da confraría de pescadores.
* **Patricia Vázquez: Sabela Muíños** (2001-2002)

É a nova xuíza e substituta de Carlos. Lévase moi ben con Pitusa e incluso acaban vivindo xuntas.
* **Ana Santos: María Xesús Seoane "Pitusa"** (1998-2002)

É a secretaria do xulgado, moi seria e disciplinada no seu traballo. Estivo a piques de casar con Anselmo, aínda que estaba namorada de Currás, co que acabou vivindo a ata a morte deste.
* **Víctor Mosqueira: Francisco Taracido Taracido** (2000-2002)

Igual ca Currás, é un percebeiro furtivo. Calquera motivo é bo para amolalo, xa sexa por problemas cos percebes ou polas propiedades das terras. Está casado con Concha.
* **Amelia Rodríguez: Concha** (2000)

É a muller de Taracido. Aínda que o abandona por outro, el marcha buscala e acaban vivindo xuntos de novo.
* **Manuel Lourenzo: "Melgacho"** (1998-2002)

É un vello e sabio mariñeiro. Toda canta historia hai é coñecida por el. A xente considérao moi bo conselleiro, mais o único que fai é falar do mar, o que máis lle gusta no mundo.
* **Marcos Viéitez: Suso Maroto** (1998-1999)

É o home de María, desaparecido hai anos nun naufraxio e dado oficialmente por morto.
* **Roberto Vidal Bolaño: Miguel Aguiar** (1998-1999)

É un temido avogado que leva o caso de Maroto. Planea e coordina o secuestro de Iria.
* **Miguel Varela: Hadrián** (1999-2000)

É un veterano traballador do varadoiro de Puntazás.
* **Suso Lista: Suso Lista** (2002)

É un mariñeiro que anteriormente traballara no varadoiro de Puntazás. Tivo problemas co xogo.
* **Alfonso Agra: Anselmo** (2000-2001)

É o médico que substitúe a Berta. O seu mellor amigo é Carlos, con quen comparte a paixón polas aves. Estaba namorado de Pitusa, coa que estivo a piques de casar.
* **Nunci Valcárcel: Loli**

É caixeira do supermercado, moi laretas e sempre pendente da vida dos demais. Nas últimas etapas da serie convértese en muller do tempo da canle de televisión local de Portozás e mantén unha relación co garda civil Manolo.
* **Paula Sanmartín: Áurea** (2000-2001)

É a profesora que substitúe a Xurxo cando este marcha para Mozambique. Mantén unha relación con Mangüi
* **Xavier Estévez Montoto: Viriato** (2001-2002)

É un sofisticado avogado que engana a María para quitarlle o diñeiro á xente. Ó final, arrepentido, trama un plan para traizoar o seu xefe Odilo e recuperar o diñeiro de todos. Casa con María, traballa con Couto e acaba sendo moi querido por todos os habitantesde Portozás.
* **Xurxo Souto: Brais** (2001-2002)

É o locutor de Radio Portozás. Máis tarde, tamén forma parte do equipo da televisión local, superado o pánico escénico inicial.
* **Miro Magariños: Don Vicente** (2002)

É o novo cura de Portozás trala marcha de Don Amancio.
* **César "Goldi": Lisardo Montes** (2002)

Coñeceu a Viriato na cadea. As marabillas que este lle contou sobre Portozás foron as que o fixeron decidir ir vivir para a vila. Acaba atopando un traballo como encargado da limpeza.
* **López Baño "Tanas": Manolo** (2002)

É un membro da Garda civil algo parado e mozo de Loli.
* **Adrián Búa: Lois**

É amigo e compañeiro de moitas das trasnadas de Fito e de Iria, da que acaba sendo mozo.
* **Ronaldo Delgado: Ismael Taracido** (2000)

É medio irmán de Francisco Taracido.
* **Rebeca Montero: Mónica** (1998-1999)

É a antiga moza de Andrés.
* **Mariana Carballal: Cristina** (2000)

É a moza de Carlos cando chega a Portozás.

Lista de episodios
------------------

*Artigo principal**:* Lista de episodios de Mareas vivas.
A serie conta cun total de 152 episodios, divididos en 10 tempadas.

Galardóns e nomeamentos
-----------------------

### Premios Mestre Mateo

| Ano | Categoría | Receptor | Resultado |
| --- | --- | --- | --- |
| 2002 | Mellor realizador | Carlos Sedes e Marisol Torreiro | Nomeado |
| Mellor dirección de produción | Emilio McGregor, Alfonso Blanco e Paula Fernández | Nomeado |
| Mellor dirección artítica | Inés Rodríguez | Nomeado |
| Mellor banda sonora | Mercedes Peón | Nomeada |
| Mellor son | Santi Jul e Fran Arcay | Nomeada |
| Mellor fotografía/iluminación | Carlos Vilas e Xosé Manuel Neira | Nomeada |
| Mellor maquillaxe e peiteado | Susana Castellvi | Nomeada |

Véxase tamén
------------

### Ligazóns externas

* Páxina web de Mareas vivas na CRTVG
* Páxina web de Mareas vivas en Voz Audiovisual
* Páxina oficial de Mareas vivas na TVG
* Mareas vivas en AVG de Culturagalega.org

| * v
* c
* e
Programación da Televisión de Galicia |
| --- |
| Década de 1980 | 
* *3 por 4*
* *A dúas bandas*
* *A mellor televisión do mundo*
* *A noite das badaladas*
* *A noite meiga*
* *Ás de ouros*
* *A toda máquina*
* *A Trabe de Ouro*
* *A tumba aberta*
* *Arestora*
* *Auga de verán*
* *Aula 2001*
* *Boa Noite*
* *Cartafol*
* *Clan Clip*
* *Contrafío*
* *Corazonada*
* *Costeira galega*
* *De perfil*
* *Drop*
* *Encontros*
* *Enfoques*
* *Entre amigos*
* *Entre nós*
* *Espacio aberto*
* *Europa*
* *Extramuros*
* *Faíscas da lingua*
* *Fatal, fatal, fatal*
* *Galegos*
* *Galicia de noite*
* *Galicia no cine*
* *Galicia no mundo*
* *Gran casino*
* *Historias con data*
* *¿Imos aló?*
* *Lareira*
* *Lúa Nova*
* *Luces da cidade*
* *Máis alá*
* *Mesa reservada*
* *Noite de estrelas*
* *O campo de atrás*
* *O mellor*
* *O veciño do xoves*
* *Os outros feirantes*
* *Outra xeira*
* *Palco da música*
* *Parlamento*
* *Portoverán*
* *Ruada*
* *SOS*
* *Superamigos*
* *Telexornal*
* *Velaí...*
	+ *Servicio de urxencias*
* *Venres Show*
* *Visións*
* *Viva o domingo*
* *Vivir aquí*
* *Xente nosa*

 |
| Década de 1990 | 

|  |  |
| --- | --- |
| Programas | 
* *A cara descuberta*
* *A conta atrás*
* *A repanocha*
* *Adiviña quen vén esta noite*
* *Ágora agora*
* *Arroz con chícharos*
* *Bambán Club*
* *Bis a vis*
* *Chambo*
* *Clipmanía*
* *Con música propia*
* *Con perdón*
* *Cousas da lingua*
* *Crocante*
* *De viva voz*
* *Descúbreme*
* *Desde Galicia para o mundo*
* *DeZine*
* *Día a día*
* *Educar hoxe*
* *En pé de festa*
* *En xogo*
* *Entre a Terra e a Lúa*
* *Esto é noticia*
* *Etcétera*
* *Facer memoria*
* *Galeguidade*
* *Galicia enteira*
* *Galicia no tempo*
* *Hai que ver*
* *Ímolo ver*
* *Informes TVG*
* *Labranza*
* *Lola Corazón*
* *Luar*
* *Máis ozono*
* *Mira que vén*
* *Os viaxeiros da luz*
* *O semanal*
* *O xogo da Reoca*
* *Pensando en ti*
* *Por amor á arte*
* *Preescolar na casa*
* *Prismas*
* *Reporteiros*
* *Sabor a ti*
* *Salsa verde*
* *Senda verde*
* *Sitio distinto*
* *Supermartes*
* *Tango*
* *Tardes con Ana*
* *Tequele Tequele*
* *Tequelexou*
* *Toda unha vida*
* *Ventá aberta*
* *Verán de estrelas*
* *Vivi-lo mar*
* *Vostede decide*
* *Xabarín Club*

 |
| Series | 
* *A familia Pita*
* *Apaga a luz*
* *Mareas vivas*
* *Pratos combinados*
* *Unha de romanos*

 |

 |
| Década de 2000 | 

|  |  |
| --- | --- |
| Programas | 
* *A Casa de 1906*
* *A caixa negra*
* *A Martabela*
* *A miña famosa familia*
* *Acompáñenos*
* *Air Galicia*
* *Alalá*
* *As favoritas*
* *As viaxeiras da Lúa*
* *Banda curta*
* *Ben Falado!*
* *Botarse ao monte*
* *Cazador de palabras*
* *Centro de saúde*
* *Chunda Chunda*
* *Cibernatura*
* *Ciencianosa*
* *Cifras e letras*
* *Cociña para todos*
* *Comando Chef*
* *Con C de Cultura*
* *Contagotas*
* *Cousiñas*
* *Couto vivo*
* *Criaturas*
* *De proa a popa*
* *Doa a doa*
* *Foro aberto*
* *Galicia a rentes do ceo*
* *Galicia, cruce de miradas*
* *Galicia noticias*
* *Galicia Ras*
* *Galicia salvaxe*
* *Galicia visual*
* *Hábitat*
* *Hai debate*
* *Hai que mollarse*
* *Historias de Galicia*
* *Larpeiros*
* *Libro aberto*
* *Mañá será outro día*
* *Miraxes*
* *Moito mar*
* *Mundo Verbena*
* *Noite Brava*
* *O país dos ananos*
* *O show dos Tonechos*
* *Onda curta*
* *Orquestras de Galicia*
* *Outras realidades*
* *Planeta Cine*
* *Somos unha potenzia*
* *Son de estrelas*
* *Terras de acolá*
* *Terras do Leste*
* *Trece badaladas*
* *Un mundo de historias*
* *Zapping Comando*

 |
| Series | 
* *4º sen ascensor*
* *A miña sogra e mais eu*
* *A vida por diante*
* *As leis de Celavella*
* *As viaxeiras da Lúa*
* *Avenida de América*
* *Efectos secundarios*
* *Fíos*
* *Galicia Exprés*
* *Libro de familia*
* *Maridos e mulleres*
* *Matalobos*
* *O Nordés*
* *Os Atlánticos*
* *Padre Casares*
* *Pepe o inglés*
* *Pequeno Hotel*
* *Rías Baixas*
* *Terra de Miranda*
* *Valderrei*

 |

 |
| Década de 2010 | 

|  |  |
| --- | --- |
| Programas | 
* *Buscando Ardebullo*
* *Coma un allo*
* *Cultura 10*
* *Desexos cumpridos*
* *Estache bo!*
* *Expedición Galicia*
* *Grandes lugares*
* *Na punta do pé*
* *No bico un cantar*
* *Oh Happy Day*
* *Tantarantán*
* *Vai pola sombra*
* *Verbas van*
* *Voga voga mariñeiro*
* *Zigzag diario*

 |
| Series | 
* *A estiba*
* *A lei de Santos*
* *Auga seca*
* *Casa Manola*
* *Caseiros*
* *Chapa e pintura*
* *Contou Rosalía*
* *En coma*
* *Escoba!*
* *Era visto!*
* *Hospital Real*
* *Lobos e cordeiros*
* *Luci*
* *O Faro*
* *O final do camiño*
* *O sabor das margaridas*
* *Pazo de familia*
* *Serramoura*
* *Urxencia cero*
* *Viradeira*

 |

 |
| Produción allea | 
* *A doutora Quinn*
* *A Duquesa da rúa do Duque*
* *A muller biónica*
* *A Nanny*
* *A escrava Isaura*
* *A víbora negra*
* *A xuíza Amy*
* *'Allo 'Allo!*
* *Aqueles marabillosos anos*
* *Anxo Rebelde*
* *Arriba e abaixo*
* *As irmás McLeod*
* *Beverly Ricos*
* *Bonanza*
* *Breaking Bad*
* *Buck Rogers no século XXV*
* *Cabaleiros con aquel*
* *Cazatesouros*
* *Colombo*
* *Chuck*
* *Dallas*
* *Diagnóstico asasinato*
* *Escola de surf*
* *Espantallo e a señora King*
* *Fiscal Chase*
* *Fringe*
* *George e Mildred*
* *Granxeiro último modelo*
* *Heroes*
* *Invasión*
* *Historia dun crime*
* *Magnum*
* *Medicopters*
* *Monk*
* *O Elixido*
* *O mundo de Beakman*
* *O mundo perdido*
* *O príncipe de Bel-Air*
* *Os novos*
* *O señor Bean*
* *Pobre Millonaria*
* *Primeiros bicos*
* *Quita e pon*
* *Rex, un policía diferente*
* *Roseanne*
* *V, os visitantes*
* *Veciños*
* *Unha viaxe para contar*
* *Walker, ranger de Texas*

 |
| Véxase tamén: lista de filmes con versión en galego |

|  |  |
| --- | --- |
| Control de autoridades | 
* Wd: Q3285212
* FilmAffinity: 559364
* IMDb: tt0192910
* TMDb: 195436

 |